2.   ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 63827 της 22 Αυγ./28 Σεπτ. 1959 Περί καθορισμού των οδοιπορικών εξόδων και αποζημιώσεως των αιρετών Νομαρχιακών Συμβούλων. Έχοντες υπ’ όψιν τας διατάξεις του άρθρ.19 παρ. 1 του Ν.Δ. 3892/58, υφ’ ων προβλέπεται η καταβολή οδοιπορικών εξόδων και ημερησίας αποζημιώσεως εις τους μετέχοντας των Συνεδριάσεων του Συμβουλίου των Ν.Τ., αιρετούς Νομαρχιακούς Συμβούλους, πλην των εν τη έδρα του Νομού διαμενόντων κλπ., αποφασίζομεν: Ορίζομεν α) καταβλητέον ποσόν οδοιπορικών εξόδων εις τους ανωτέρω συμβούλους ίσον προς το καταβαλλόμενον υπ’ αυτών ακριβές ποσόν αντιτίμου κατά θέσιν εισιτηρίου, δι’ εκάστην μετακίνησίν των προς τον εν λόγω σκοπόν και δια συνήθους μέσου μετακινήσεως, Α΄δε θέσεως προκειμένου περί μετακινήσεως δι’ ατμοπλοίου ή σιδηροδρόμου, επί τη βάσει αποδείξεως πληρωθέντος εισιτηρίου, β) καταβλητέον ποσόν εκ δραχ.80, προς τους αυτούς ως άνω συμβούλους, δι’ ημερησίαν αποζημίωσιν και μέχρι μιάς τοιαύτης καθ’ εκάστην συνεδρίασιν του Συμβουλίου του Ν.Τ., των συνεδριάσεων μη δυναμένων να υπερβώσι τας δέκα κατά μήνα. Η εφαρμογή της παρούσης αποκλείει την σύγχρονον εφαρμογήν των υπ’ αριθ. 32943 εγκ. 138 της 11.7.57, 20482 της 28.2.58 ημετέρων κοινών αποφάσεων. Τα ανωτέρω οδοιπορικά έξοδα και ημερησία αποζημίωσις θα καταβάλλωνται εις τον δικαιούχον σύμβουλον δια τακτικού χρημ.εντ/τος πληρωμής του Ν.Τ., εις ο θα προσαρτάται εκκαθαριστική κατάστασις τεθεωρημένη υπό του Προέδρου του Ν.Τ., η απόδειξις δαπανηθέντος ποσού δι’ εισιτηρίου, ως και απόσπασμα πρακτικού του Συμβουλίου του Ν.Τ. περί της πραγματοποιηθείσης συνεδριάσεως ή τυχόν ματαιώσεως αυτής. 